VS002161
Datum: 1997-04-29T02:00:00.000+02:00
datum_sodbe_i_stopnje: 2006-03-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 1.350.000 SIT
opombe: II Ips 771/2007 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 65 do 70 let

Starejši moški.

## Škodni dogodek

Tožnik je padel zato, ker ga je toženec porinil; pri tem si je poškodoval roko.

## Poškodba

Zlom nadlahtnice nad komolčno grčo.

## Telesne bolečine

800.000 SIT 5 dni hude stalne bolečine, 7 dni zmerno intenzivne stalne bolečine, 5 dni zmerno intenzivne občasne bolečine, 14 dni lažje trajne bolečine, 2 meseca lažje občasne bolečine; te se pojavljajo tudi sedaj ob nasilni iztegnitvi komolca npr. pri poizkusu dviga težjega bremena.

#### Hospitalizacija

Daljše bivanje v bolnišnici (23 dni), kjer je trikrat dobil splošno narkozo, prestal dve operaciji.

#### Ambulantno zdravljenje

Več obiskov pri zdravniku v splošni ambulanti.

#### Rehabilitacija

Razgibavanje komolca na fizioterapiji.

#### Nevšečnosti med zdravljenjem

Zdravljenje je trajalo relativno dolgo in je bilo zapleteno, nosil je mavčno longeto, imel več RTG slikanj, prejemal protibolečinske injekcije in tablete in bil večkrat pregledan pri kirurgu, prestal neprijetno odstranjevanje šivov iz rane.

## Strah

150.000 SIT Tožnik se je prestrašil same poškodbe; srednje intenziven strah je bil navzoč približno dve uri od poškodbe do pregleda pri kirurgu in vsakič po nekaj ur pred vsako operacijo; lažji strah za izid zdravljenja je trpel tudi v času fizioterapije, ko komolca ni mogel popolnoma razgibati.

## Zmanjšanje življenjske aktivnosti

400.000 SIT Glede na tožnikovo starost ob dogodku je bilo treba ob odmeri odškodnine treba upoštevati, da duševnih bolečin ne bo trpel tako dolgo kot mlajši oškodovanci. Oškodovanec trpi zaradi 6-7 odstotnega zmanjšanja ZŽA zaradi kontrakture desnega komolca, ki tožnika ovira pri delu, kjer rabi popolno gibljivost komolca in večjo moč, tj. pri dvigu težkega bremena ali pri dvigovanju težjih bremen nad višino ramen ali pri delih, kjer mora zamahovati z roko npr. delo z lopato ali vilami; roke ne more popolnoma zravnati; pred poškodbo je obdeloval dva hektarja zemlje, česar zaradi posledic poškodbe (in tudi zaradi 2004 prebolele možganske kapi) ne more več. Sodišče druge stopnje je upoštevalo da je tožnik 2004 preživel možgansko kap, zaradi katere je nesposoben za težja dela, moč v desni roki pa je izrazito slaba – od tedaj dalje je vzročna zveza med poškodbo in ZŽA pretrgana.

---

OZ člen 179, 182